02011R1354 — DA — 01.10.2018 — 003.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS GENNEMFØRELSESFORORDNING (EU) Nr. 1354/2011

af 20. december 2011

om åbning af EU-toldkontingenter for får, geder, fårekød og gedekød







Artikel 1

Ved denne forordning åbnes der fra den 1. januar 2012 EU-toldkontingenter for får, geder, fårekød og gedekød.

Artikel 2

Toldsatserne for de produkter, der er omfattet af kontingenterne i artikel 1, samt KN-koderne, oprindelseslandene, den årlige mængde, og løbenumrene er fastsat i bilaget.

Artikel 3

1. I bilaget er fastsat de mængder produkter udtrykt i slagtekropsækvivalent, der kan importeres i henhold til toldkontingenterne i artikel 1.

2. Til beregning af de mængder udtrykt i slagtekropsækvivalent, der er nævnt i stk. 1, skal fåre- og gedekødsprodukternes nettovægt multipliceres med følgende koefficienter:

a) levende dyr: 0,47

b) udbenet lammekød og udbenet kød af kid: 1,67

c) udbenet fåre- og gedekød, undtagen lammekød og kød af kid, og blandinger heraf: 1,81

d) ikke-udbenede produkter: 1,00.

▼M2 —————

▼B

Ved »kid« forstås op til et år gamle geder.

▼M1

Artikel 4

Uanset afsnit II, litra A og B, i forordning (EF) nr. 1439/95 forvaltes de toldkontingenter, der er fastsat i nærværende forordning i henhold til artikel 49 til 54 i Kommissionens gennemførelsesforordning (EU) 2015/2447 ( 1 ). Der kræves ingen importlicenser.

▼M1

Artikel 4a

1. Oprindelsen af produkter, der er omfattet af et toldkontingent undtagen kontingenter, som indgår i toldpræferenceordninger, fastlægges i henhold til de gældende EU-bestemmelser.

2. Oprindelsen af produkter, der er omfattet af et toldkontingent, som indgår i en toldpræferenceordning, fastlægges i henhold til de bestemmelser, der er fastlagt i denne ordning.

▼M1

Artikel 5

1. For at kunne udnytte de toldkontingenter, der er fastsat i bilaget, skal der for EU-toldmyndighederne forelægges et gyldigt oprindelsesbevis sammen med en toldangivelse om overgang til fri omsætning for de pågældende varer.

2. Når det drejer sig om et toldkontingent, der indgår i en toldpræferenceordning, skal det oprindelsesbevis, der henvises til i stk. 1, være det oprindelsesbevis, der er fastlagt i denne ordning.

For toldkontingenterne undtagen kontingenter, som indgår i toldpræferenceordninger, finder artikel 61 i Europa-Parlamentets og Rådets forordning (EU) nr. 952/2013 ( 2 ) anvendelse.

Hvis toldkontingenterne, der har oprindelse i samme tredjeland og er omfattet af første og andet afsnit, slås sammen, skal oprindelsesbeviset, der er fastlagt i den relevante ordning, forelægges EU-toldmyndighederne sammen med toldangivelsen om overgang til fri omsætning for de pågældende varer.

3. For toldkontingenter undtagen kontingenter, der indgår i toldpræferenceordninger, skal toldangivelsen om overgang til fri omsætning for de pågældende varer forelægges EU-toldmyndighederne sammen med et dokument, der er udstedt af den kompetente myndighed eller det kompetente organ i oprindelsestredjelandet. Dette dokument indeholder følgende oplysninger:

a) afsenders navn

b) varetype og dens KN-kode

c) kollienes antal, art, mærker og numre

d) det pågældende toldkontingents løbenummer eller løbenumre

e) den samlede nettovægt fordelt på hver koefficientkategori, jf. artikel 3, stk. 2, i denne forordning.

▼B

Artikel 6

Forordning (EU) nr. 1245/2010 ophæves.

Artikel 7

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. januar 2012.

Denne forordning er bindende i alle enkeltheder og gælder umiddelbart i hver medlemsstat.

▼M3









BILAG

FÅREKØD OG GEDEKØD (TON SLAGTEKROPSÆKVIVALENT) EU-TOLDKONTINGENTER







KN-kode Værditold % Specifik told EUR/100 kg Løbenummer efter først til mølle-princippet Oprindelse Årlig mængde i ton slagtekropsækvivalent Levende dyr (koefficient = 0,47) Udbenet lammekød (1) (koefficient = 1,67) Udbenet fårekød (2) (koefficient = 1,81) Ikke udbenet kød og kroppe (koefficient = 1,00) 0204 Nul Nul — 09.2101 09.2102 09.2011 Argentina 23 000 — 09.2105 09.2106 09.2012 Australien 19 186 — 09.2109 09.2110 09.2013 New Zealand 228 389 — 09.2111 09.2112 09.2014 Uruguay 5 800 — 09.2115 09.2116 09.1922 Chile (3) 8 000 — 09.2125 09.2126 09.0693 Grønland 100 — 09.2129 09.2130 09.0690 Færøerne 20 — 09.2131 09.2132 09.0227 Tyrkiet 200 — 09.2171 09.2175 09.2015 Andre (4) 200 — 09.2178 09.2179 09.2016 Erga omnes (5) 200 0104 10 30 0104 10 80 0104 20 90 10 % Nul 09.2181 — — 09.2019 Erga omnes (5) 92 (1) Og gedekød af kid. (2) Og gedekød undtagen kød af kid. (3) Toldkontingentet for Chile øges med 200 ton pr. år. (4) Ved »andre« forstås alle WTO-medlemmer undtagen Argentina, Australien, New Zealand, Uruguay, Chile, Grønland og Island. (5) Ved »Erga omnes« forstås alle oprindelser, herunder de lande, der er nævnt i denne tabel.